b'\n_START_ARTICLE_\nIzobutil nitrit\n_START_PARAGRAPH_\nIzobutil nitrit je ester izobutilnog alkohola i nitritne (du\xc5\xa1ikaste) kiseline. Po izgledu je bezbojna teku\xc4\x87ina. Kemijska formula mu je (CH\xe2\x82\x83)\xe2\x82\x82-CH-CH\xe2\x82\x82-O-NO._NEWLINE_Svrstava se u kategoriju poppersa, droga koje se koriste kao party drugs ili za poja\xc4\x8davanje seksualnog u\xc5\xbeitka. Koristi se inhaliranjem. Nakon udisanja, uzrokuje vazodilataciju (\xc5\xa1irenje krvnih \xc5\xbeila) te ubrzan rad srca \xc5\xa1to uzrokuje poja\xc4\x8dan dotok krvi u sve dijelove tijela. \xc4\x8cesta je upotreba me\xc4\x91u homoseksualcima, zbog toga \xc5\xa1to uzrokuje opu\xc5\xa1tanje mi\xc5\xa1i\xc4\x87a uklju\xc4\x8dno s rektalnim sfinkterom.'